149. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ-ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 28410/1135 της 25 Ιουλ.-25 Αυγ. 2000 (ΦΕΚ Β΄1049) Συμμόρφωση προς τις διατάξεις της οδηγίας 2000/4/ΕΚ του Ευρωπαϊκού Κοινοβουλίου και του Συμβουλίου  της 28ης Φεβρουαρίου 2000 για την τροποποίηση της οδηγίας 74/60/ΕΟΚ του Συμβουλίου περί προσεγγίσεως των νομοθεσιών των Κρατών -μελών όσον αφορά την εσωτερική διαρρύθμιση των οχημάτων με κινητήρα (εσωτερικά τμήματα του χώρου επιβατών εκτός των εσωτερικών κατόπτρων οδηγήσεως, διευθέτηση των οργάνων χειρισμού, οροφή ή συρόμενη οροφή, ερεισίνωτο και οπίσθιο τμήμα των καθισμάτων. Έχοντας υπόψη τις διατάξεις: 1. Των άρθρων 84 παρ. 2 και 88 του Κ.Ο.Κ. που κυρώθηκε με το Ν. 2696/99 (Α΄ 57) «Κύρωση του Κώδικα Οδικής Κυκλοφορίας. 2 Του δευτέρου άρθρου του Ν. 2077/1992 (Α΄ 136) «Κύρωση της Συνθήκης για την Ευρωπαϊκή Ένωση και των σχετικών πρωτοκόλλων και δηλώσεων που περιλαμβάνονται στην Τελική πράξη» 3. Των άρθρων 1 παρ. 1 και 3 του Ν. 1338/83 (Α΄ 34) «εφαρμογή του Κοινοτικού Δικαίου», όπως τροποποιήθηκε με την παρ. 1 του άρθρου 6 του Ν. 1440/84 (Α΄ 70) «Συμμετοχή της Ελλάδος στο κεφάλαιο της Ευρωπαϊκής Κοινότητος Άνθρακος και Χάλυβος και του Οργανισμού ΕΥΡΑΤΟΜ» και του άρθρου 65 του Ν. 1892/90 (Α΄ 101). 4. Του άρθρου 29Α του Ν. 1558/85 «Κυβέρνηση και Κυβερνητικά Όργανα» (Α΄ 137) που προστέθηκε με το άρθρο 27 του Ν. 2081/92 (Α΄ 154) και αντικαταστάθηκε από το άρθρο 1, παρ. 2α του Ν. 2469/1997 (Α΄ 38). 5. Του Π.Δ. 480/1983(ΦΕΚ183/Α/20.12.1983) «Συμμόρφωση προς τις διατάξεις της 74/60/ΕΟΚ οδηγίας του Συμβουλίου των Ευρωπαϊκών Κοινοτήτων της 17ης Δεκεμβρίου 1973 «περί προσεγγίσεως των νομοθεσιών των Κρατών – μελών όσον αφορά την εσωτερική διαρρύθμιση των οχημάτων με κινητήρα (εσωτερικά τμήματα του χώρου επιβατών, εκτός του ή των εσωτερικών κατόπτρων οδηγήσεως διευθέτηση των οργάνων χειρισμού, σκεπή ή σκεπή που ανοίγει, ερεισίνωτο και οπίσθιο τμήμα των καθισμάτων), όπως τροποποιήθηκε και συμπληρώθηκε με την 78/632/ΕΟΚ οδηγία της Επιτροπής Ευρωπαϊκών Κοινοτήτων, της 19ης Μαΐου 1978». Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού, αποφασίζουμε Άρθρο 1 Σκοπός Η παρούσα απόφαση αποσκοπεί στην συμμόρφωση της Ελληνικής νομοθεσίας προς τις διατάξεις της οδηγίας 2000/4/ΕΚ του Ευρωπαϊκού Κοινοβουλίου και του Συμβουλίου της 28ης Φεβρουαρίου 2000, για την τροποποίηση της οδηγίας 74/60/ΕΟΚ του Συμβουλίου περί προσεγγίσεως των νομοθεσιών των Κρατών -μελών, όσον αφορά την εσωτερική διαρρύθμιση των οχημάτων με κινητήρα (εσωτερικά τμήματα του χώρου επιβατών εκτός των εσωτερικών κατόπτρων οδηγήσεως, διευθέτηση των οργάνων χειρισμού, οροφή ή συρόμενη οροφή, ερεισίνωτο και οπίσθιο τμήμα των καθισμάτων) που δημοσιεύθηκε στην Ελληνική γλώσσα στην Επίσημη Εφημερίδα των Ευρωπαϊκών Κοινοτήτων με αριθ. L87/8.4.2000 (σελίδες 22-31). Άρθρο 2 Γενικά 1. Ο τίτλος του Π.Δ. 480/1983 αντικαθίσταται από τον ακόλουθο τίτλο: Συμμόρφωση προς τις διατάξεις της 74/60/ΕΟΚ οδηγίας του Συμβουλίου των Ευρωπαϊκών Κοινοτήτων της 17ης Δεκεμβρίου 1973 για την προσέγγιση των νομοθεσιών των κρατών μελών σχετικά με τον εσωτερικό εξοπλισμό των μηχανοκινήτων οχημάτων. 2. Για τον σκοπό της παρούσας ως «όχημα» νοείται κάθε όχημα που προορίζεται να κυκλοφορεί επί οδού, με ή χωρίς αμάξωμα το οποίο έχει τουλάχιστον τέσσερεις τροχούς και από κατασκευή μέγιστη ταχύτητα μεγαλύτερη των 25 Km/h, καθώς επίσης και τα ρυμουλκούμενα τους, εξαιρουμένων των οχημάτων που μετακινούνται επι σιδηροτροχών, καθώς και των ελκυστήρων και των γεωργικών μηχανών. 3. Τα παραρτήματα του Π.Δ. 480/1983 τροποποιούνται  σύμφωνα με το παράρτημα της παρούσας. (Μετά τη σελ. 226,7544) Σελ. 226,7545 Τεύχος -Σελ.  Επιβατικά αυτοκίνητα (Δημόσιας και Ιδιωτικής Χρήσης) 21.Ε.γ.148-149 Άρθρο 3 Έγκριση τύπου - Ταξινόμηση οχημάτων -  πεδίο εφαρμογής. 1. Από τις 8 Απριλίου 2001, οι αρμόδιες Υπηρεσίες του Υπουργείου Μεταφορών και Επικοινωνιών δεν δύνανται  για λόγους που έχουν σχέση με τον εσωτερικό εξοπλισμό των μηχανοκινήτων οχημάτων: - να αρνούνται, για κάποιο τύπο οχήματος τη χορήγηση έγκρισης τύπου ΕΚ ή Εθνικής έγκρισης τύπου  και οι αρμόδιες υπηρεσίες Μεταφορών & Επικοινωνιών των Νομαρχιακών Αυτοδιοικήσεων - να απαγορεύουν την ταξινόμηση, πώληση ή θέση σε κυκλοφορία οχημάτων, εφόσον τα οχήματα πληρούν τις  απαιτήσεις του Π.Δ. 480/1983 όπως τροποποιείται με την παρούσα απόφαση. 2. Από τις 8 Απριλίου 2002 οι αρμόδιες Υπηρεσίες του Υπουργείου Μεταφορών και Επικοινωνιών  - δεν χορηγούν έγκριση τύπου ΕΚ για νέο τύπο οχήματος, για λόγους συνδεόμενους με τον εσωτερικό εξοπλισμό των μηχανοκινήτων οχημάτων, εφόσον δεν πληρούνται οι απαιτήσεις του Π.Δ. 480/1983 όπως τροποποιείται με την παρούσα απόφαση. 3. Από τις 8 Απριλίου 2003 οι αρμόδιες Υπηρεσίες του Υπουργείου Μεταφορών και Επικοινωνιών  - θεωρούν άκυρα, για τους σκοπούς του άρθρου 7 παράγραφος 1 της οδηγίας 70/156/ΕΟΚ (όπως αυτή ενσωματώθηκε στο Εθνικό δίκαιο με το Π.Δ. 431/1983), τα πιστοποιητικά πιστότητας που συνοδεύουν τα νέα οχήματα σύμφωνα με τις διατάξεις της εν λόγω οδηγίας και οι αρμόδιες υπηρεσίες Μεταφορών & Επικοινωνιών της Νομαρχιακών Αυτοδιοικήσεων - μπορούν να αρνούνται την ταξινόμηση, πώληση ή θέση σε κυκλοφορία νέων οχημάτων, που δεν συνοδεύονται από πιστοποιητικό πιστότητας, εκτός αν γίνει επίκληση του άρθρου 8 της παραγράφου 2 της οδηγίας 70/156/ ΕΟΚ, για λόγους συνδεόμενους με τον εσωτερικό εξοπλισμό των μηχανοκινήτων οχημάτων, εφόσον τα οχήματα είναι εξοπλισμένα με ηλεκτροκίνητα παράθυρα, συστήματα φύλλου οροφής ή και διαχωριστικά συστήματα και δεν πληρούνται οι απαιτήσεις του Π.Δ. 480/1983, όπως τροποποιείται με την παρούσα απόφαση. Σελ. 226,7546 Τεύχος -Σελ.  Άρθρο 4 Τελικές διατάξεις 1. Προσαρτάται και αποτελεί αναπόσπαστο μέρος της παρούσης το κατωτέρω παράρτημα: 2. Η παρούσα απόφαση ισχύει από την ημέρα της δημοσίευσης της στην Εφημερίδα της Κυβερνήσεως. (Ακολουθεί Παράρτημα). 1.Ε.γ.149 «Επιβατικά αυτοκίνητα (Δημόσιας και Ιδιωτικής Χρήσης) 